section_heading: Općenito
paragraph_text: Svetojanske mažoretkinje osnovane su 1998. godine, među prvima u Hrvatskoj, na inicijativu gospodina Nikole Ivčeca. Osnivačka skupština održana je 5. travnja 1998. godine u Društvenom domu u Gorici Svetojanskoj. Uz Svetu Janu, predstavnice su i grada Jastrebarskog. Kao članice Hrvatskog mažoret saveza imaju prepoznatljivu boju i izgled mažoret odore u kombinaciji bijele boje i boje ciklame. Zastavu krasi svetojanski grb s čokotom vinove loze i grožđem koji simbolizira trsje svetojanskih vinograda.